জন্মদিনের পার্টিতে গিয়ে বিড়ম্বনায় পড়তে হল হার্দিক পাণ্ড্যকে। বিরাট কোহলির দলের ফোকাস এখন মিশন অস্ট্রেলিয়ায়। পাণ্ড্যর সেই দলে জায়গা হয়নি। ভারতের প্রাক্তন অধিনায়ক মহেন্দ্র সিংহ ধোনির স্ত্রী সাক্ষী সিংহ রাওয়াতের জন্মদিনে যোগ দেন পাণ্ড্য। সেখানেই ধূমপান করে শিরোনামে তিনি। সেই সঙ্গে ইনস্টাগ্রাম ব্যবহারকারীদের আক্রমণের নিশানায়। 

এই বিষয়ে অন্যান্য খবর

একশো মিটারের দৌঁড়ে ধোনিকে চ্যালেঞ্জ হার্দিকের! শেষ হাসি কার, দেখুন ভিডিওতে



কী হয়েছিল সাক্ষীর বার্থ ডে পার্টিতে? সাক্ষীর জন্মদিনের পার্টির একটি ভিডিও ভাইরাল হয়ে গিয়েছে নেট দুনিয়ায়। ভিডিওটিতে দেখা যাচ্ছে, সাক্ষী কেক কেটে খাইয়ে দিচ্ছেন একজন অতিথিকে। ধোনিও রয়েছেন সেখানে। ধোনির ঠিক পিছনেই দাঁড়িয়ে রয়েছেন পাণ্ড্য। সাক্ষী যখন পরিচিতদের কেক খাওয়াতে ব্যস্ত,  তখন সন্তর্পণে পাণ্ড্যকে ধোঁয়া ছাড়তে দেখা গিয়েছে। ভক্তদের চোখে পড়েছে সেই দৃশ্য। পাণ্ড্যকে ধূমপান করতে দেখে ইনস্টাগ্রাম ব্যবহারকারীরা অলরাউন্ডারকে ছেড়ে কথা বলেননি। তাঁদের নিশানায় পাণ্ড্য।  
 
 



 

 
 


 


View this post on Instagram

 


 
 
 


 
 


 
 
 


Cake cutting 😍😍 #SakshiDhoni #Msdhoni
A post shared by  Sakshi Singh Dhoni FC 🍓 (@_sakshisingh_r) on Nov 17, 2018 at 11:52am PST